ES 
317 
lonija, a što je još važnije, broj vazličitih oblika jest promjenljiv. 
Medju nadjenim mikrobima ima mnogih, koji intenzivno otapaju 
želatinu ; kadkada im se pridružuju i prave gljive /Pemicillium — 
Pleospora — (Alternaria)], kojih drugi put opet nema. Jednom 
rieči: slike, što ih dobivamo na želatini i agar-agaru, svaki su 
čas drugačije. 
Uvažujući ovu činjenicu, vrlo nam je vjerojatno, da se pro- 
mjenljiva narav vodovodne vode u bakterioložkom pogledu može 
tumačiti samo tako, da ta voda nije dovoljno izolovana i zasti- 
ćena od pritjecanja tudjih elemenata, koji donose sobom novih 
zametaka. Već smo na temelju pukih bakterijoložkih analiza ovla- 
šteni misliti, da je ta voda izvrgnuta onečišćenju zametcima, koji 
dolaze iz vana, te se mienjaju uzporedo s tim vanjskim obstoj- 
nostima. Samo smo još razmišljali o pitanju: na koji način, od 
kuda, kojim posredstvom mogu doći zametci u vodu? Ne mo- 
gavši sami naći odgovora ovomu pojavu, a znajući, da je u takvu 
pitanju pozvan suditi ne samo biolog, nego i geolog, upitasmo 
prijatelja, priv. doc. dra. Dr. Gorjanovića, ne bi li se možda u 
geoložkim obstojnostima dalo naći tumačenje pojavu, koji konsta- 
tovasmo bakterioložko - analitičkim putem. Dr. Gorjanović rado 
nam se pozivu odazva, te nam izpripoviedi toliko zanimivih, či- 
njenica, da smo ih odlučili pridodati ovoj radnji kao nadopunak 
i vriedan prilog za poznavanje i tačnije razumievanje rezultata 
naše analize.! Nadopunjajući analizu tiem činjenicama, ne mogu 
nas rezultati njizini više iznenaditi, a voljni smo daljnjim iztraži- 
vanjima koli popuniti i kontrolovati svoje rezultate, toli tražiti, 
slažu li se s navodima dra. Gorjanovića. 
U svemu nam je pošlo za rukom izolovati i u čistoj kulturi 
odgojiti 27 različitih mikroorganizama, kojima nam je pribrojati. 
još rod Crenothrix (spec. Kühniana Cohn?), što smo ga jednom 
u vodovodu našli. Kako je tih 27 pravih bakterija bilo porazdie- 
ljeno u našim vodama pokazuje priegled na str. 316. Medj mi- 
krobima zastupljeni su bacili i koki, a od prvih i drugih ima 
oblika, koji želatinu otapaju, i takovih oblika, koji ju ne otapaju. 
Po ovom smo ih svojstvu razdielili na 4 grupe, pak evo dajemo 
karakteristiku svake pojedine vrste s oznakom njezina nahodišta. 
1 Vidi taj dodatak dra. Gorjanovića na kraju radnje. 
